cyanic-selkie/wikianc huggingface dataset:
ขาลสา
ซิกข์ขาลสาจะได้รับชื่อ "สิงห์" (บุรุษ) และ "Kaur" (สตรี) และต้องปฏิบัติตามกฏระเบียบเพิ่มเติม เช่น ห้ามสูบยาสูบ บุหรี่ ดื่มสุรา และห้ามรับประทานเนื้อสัตว์ และมีการแต่งกายพิเศษตาม ก 5 ประการ "ซิกข์สหัชธารี" นั้นตรงข้ามกับซิกข์ขาลสา สหัชธารีจะน้อมนำคำสอนมาปฏิบัติตาม และเชื่อถือในคุรุซิกข์ แต่ไม่เข้าร่วมพิธีรับชื่อ และไม่ปฏิบัติตาม ก 5 ประการ รวมถึงกฏบางกฏ สังคมขาลสาเป็นสังคมบุรุษนำเป็นหลัก จนมาถึงในยุคปัจจุบันที่เริ่มมีสตรีมีบทบาทในตำแหน่งผู้นำมากขึ้น
ลุยส์ ดิอัซ
หลุยส์ เฟร์นันโด ดิอัซ มารูลันดา (Luis Fernando Díaz Marulanda; เกิด 13 มกราคม ค.ศ. 1997) เป็นนักฟุตบอลชาวโคลอมเบีย ปัจจุบันเล่นในตำแหน่งกองหน้าให้แก่ในพรีเมียร์ลีกของอังกฤษ และทีมชาติโคลอมเบีย
ดิอัซลงเล่นให้แก่ทีมชุดใหญ่ของโคลอมเบียเป็นครั้งแรกในปี 2018 เขาได้ลงเล่นในระดับชาติมากกว่า 30 นัด และมีส่วนช่วยให้ทีมจบอันดับที่ 3 ในโกปาอาเมริกา 2021 ซึ่งเขาได้รับรางวัลรองเท้าทองคำในฐานะผู้ทำประตูสูงสุดในรายการ ร่วมกับลิโอเนล เมสซิ ของอาร์เจนตินา
ลิเวอร์พูล
ในวันที่ 19 กุมภาพันธ์ ค.ศ. 2022 ดิอัซทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 3-1 ต่อมา ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 12 มีนาคม ค.ศ. 2022 ดิอัซทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ ไบรตันแอนด์โฮฟอัลเบียน ที่สนามกีฬาฟัลเมอร์ 2-0 ต่อมา ในวันที่ 5 เมษายน ค.ศ. 2022 ยูฟ่าแชมเปียนส์ลีก ฤดูกาล 2021–22 รอบ 8 ทีมสุดท้าย นัดแรก ดิอัซทำประตูแรกในยูฟ่าแชมเปียนส์ลีก ในชุดของลิเวอร์พูล ในนัดที่ ลิเวอร์พูล เอาชนะ เบนฟิกา จากโปรตุเกส 3-1 ต่อมา ในวันที่ 19 เมษายน ค.ศ. 2022 ดิอัซทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ แมนเชสเตอร์ยูไนเต็ด 4-0 ต่อมา ในวันที่ 3 พฤษภาคม ค.ศ. 2022 ยูฟ่าแชมเปียนส์ลีก รอบรองชนะเลิศ นัดที่สอง ดิอัซทำประตูที่ 2 ในยูฟ่าแชมเปียนส์ลีก ในนัดที่ ลิเวอร์พูล เอาชนะ บิยาร์เรอัล จากสเปน 3-2 รวมผลสองนัด ลิเวอร์พูล เอาชนะ บิยาร์เรอัล 5-2 ช่วยให้ ลิเวอร์พูล ผ่านเข้ารอบชิงชนะเลิศ ยูฟ่าแชมเปียนส์ลีกได้สำเร็จ ต่อมา ในวันที่ 7 พฤษภาคม ค.ศ. 2022 ดิอัซทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เสมอกับ ทอตนัมฮอตสเปอร์ 1-1
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ ต่อมา ในวันที่ 22 พฤษภาคม ค.ศ. 2022 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ แอสตันวิลลา ด้วย ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ วุลเวอร์แฮมป์ตันวอนเดอเรอส์ 3-1 แต่สุดท้าย แมนเชสเตอร์ซิตี เอาชนะ แอสตันวิลลา 3-2 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ ต่อมา ในวันที่ 15 สิงหาคม ค.ศ. 2022 ดิอัซทำประตูแรกในพรีเมียร์ลีก ฤดูกาล 2022–23 นัดที่ ลิเวอร์พูล เปิดสนามแอนฟีลด์เสมอกับ คริสตัลพาเลซ 1-1 ต่อมา ในวันที่ 30 เมษายน ค.ศ. 2023 ดิอัซทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-3
ในวันที่ 19 สิงหาคม ค.ศ. 2023 ดิอัซทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ บอร์นมัท 3-1
เกียรติประวัติ
ยูนิออร์
โปร์ตู
รางวัลส่วนตัว
หู ชิง
หู ชิง (Hu Qing) เกิดเมื่อ 19 มกราคม พ.ศ. 2529 เป็นนักมวยสากลสมัครเล่นชาวจีน ได้เหรียญทองในกีฬาเอเชียนเกมส์ พ.ศ. 2549 ในรุ่นไลท์เวท โดยชนะอูรานชิเมกีน โมนค์เอร์เดเน จากมองโกเลีย ในการแข่งขันมวยสากลสมัครเล่นชิงแชมป์โลก เขาแพ้ โอเลซานดร์ คลุกโก 13:26 และได้เข้าแข่งขันกีฬาโอลิมปิก พ.ศ. 2551 แต่ไม่ได้เหรียญรางวัล ส่วนในกีฬาเอเชียนเกมส์ พ.ศ. 2553 ได้เหรียญเงิน โดยในรอบชิงชนะเลิศแพ้ วิกัส กรีซาน ยาดาฟ จากอินเดีย หู ชิง ยังติดทีมชาติจีนเข้าแข่งขันกีฬาโอลิมปิก พ.ศ. 2551 ที่ปักกิ่งในรุ่นไลท์เวท โดยไปแพ้ ดาอูดา ซอว์ จากฝรั่งเศสในรอบก่อนรองชนะเลิศ ไม่ได้เหรียญรางวัล
วิทยารูมาติก
วิทยารูมาติก (rheumatology;, rheuma, กระแสไหล) เป็นสาขาเฉพาะทางย่อยในวิชาอายุรศาสตร์ซึ่งอุทิศให้กับการวินิจฉัยและรักษาโรครูมาติก แพทย์รูมาติกรักษาโรคที่อาศัยภูมิคุ้มกันของระบบกล้ามเนื้อและกระดูก เนื้อเยื่ออ่อน โรคภูมิคุ้มกันตนเอง หลอดเลือดอักเสบและโรคเนื้อเยื่อเกี่ยวพันที่ถ่ายทอดทางกรรมพันธุ์เป็นหลัก
ปัจจุบันหลายโรคข้างต้นทราบว่าเป็นโรคของระบบภูมิคุ้มกัน วิทยารูมาติกถือว่าเป็นเวชปฏิบัติของวิทยาภูมิคุ้มกันทางการแพทย์
ระหว่างคริสต์ทศวรรษ 2000 การรวมยาชนิดใหม่ที่เรียก ไบออลอจิกส์ (ซึ่งรวมตัวยับยั้งทีเอ็นเอฟ-แอลฟา, ไซโทไคน์บางชนิด และองค์ประกอบอื่นของวิถีอักเสบ) เข้ากับทรัพยากรแพทยศาสตร์สมัยใหม่นำไปสู่การเปลี่ยนรูปแบบวิธีการประกอบกิจวิทยารูมาติก
เสฎฐวุฒิ อนุสิทธิ์
เสฎฐวุฒิ อนุสิทธิ์ หรือ ตั้ว เป็นนายแบบและนักแสดงชาวไทย สังกัดจีทีเอชและ นาดาวบางกอก มีผลงานชื่อดังจากซีรีส์ฮอร์โมน วัยว้าวุ่น โดยรับบทเป็นธีร์ หนุ่มฟลุ๊ตประจำวงโยธวาทิตโรงเรียนนาดาวบางกอก
ประวัติ
เสฎฐวุฒิ มีชื่อเล่นว่า "ตั้ว" เกิดวันที่ 20 กุมภาพันธ์ พ.ศ. 2540 เริ่มเข้าวงการครั้งแรกเมื่ออายุ 14 ปี เริ่มต้นด้วยการถ่ายแบบโฆษณา ตามด้วยแบบแฟชั่นต่าง ๆ จนในปี พ.ศ. 2555 ได้เล่นภาพยนตร์เรื่อง Virgin Am I รักแรกกระแทกจิ้น รับบทเป็นแบงค์ และมีผลงานสร้างชื่อจากซีรีส์ฮอร์โมน วัยว้าวุ่น โดยรับบทเป็นธีร์ หนุ่มฟลุ๊ตประจำวงโยธวาทิตโรงเรียนนาดาวบางกอก ปัจจุบัน เขาเป็นนักแสดงสังกัด GTH
คลิปเต้นในรถไฟฟ้าที่ญี่ปุ่น
วันที่ 5 เมษายน 2558 เสฎฐวุฒิและเพื่อนนักแสดงได้โพสต์ข้อความทางอินสตาแกรม ขอโทษทั้งชาวไทยและชาวญี่ปุ่น
วันที่ 8 เมษายนปีเดียวกัน เสฎฐวุฒิ ธีรดนย์ และ ผกามาสได้ถูกพักงานจากต้นสังกัดและงดใช้โซเชียลมีเดียเป็นเวลา3เดือน
เลิศไทย ใหม่เมืองคอน
เลิศไทย ใหม่เมืองคอน นักมวยสากลชาวไทย สถิติการชก 11 ครั้ง ชนะ 5 (น็อค 4) แพ้ 6
ประวัติ
เลิศไทยขึ้นชกมวยสากลครั้งแรกเมื่อ 2 สิงหาคม พ.ศ. 2540 แพ้คะแนน บันลือศักดิ์ ป.ภูเบศร ขึ้นชกอีกครั้ง แพ้คะแนน เด่นชัยภูมิ ป.ภูเบศร จากนั้น ขึ้นชิงแชมป์เวทีมวยราชดำเนินรุ่นแบนตัมเวทเมื่อ 3  กุมภาพันธ์ พ.ศ. 2541 แพ้คะแนน ยอดดำรงค์ ศิษย์ยอดธง และในการชกมวยสากลครั้งที่สี่เท่านั้น เลิศไทยก็ขึ้นชกกับหยกไท ศิษย์ อ. อดีตแชมป์โลกของสมาคมมวยโลก ซึ่งเลิศไทยเป็นฝ่ายแพ้ไปเพียงแค่คะแนนเท่านั้น
ใน พ.ศ. 2542 เลิศไทยขึ้นชกชนะนักมวยสากลชาวญี่ปุ่น 2 ครั้ง ก็ได้ไปชิงแชมป์ PABA รุ่นเฟเธอร์เวทที่อินโดนีเซีย เมื่อ 5 มีนาคม พ.ศ. 2534 แพ้น็อค โซเลห์ ซุนดาวา ยก 7 หลังจากชิงแชมป์ไม่สำเร็จ เลิศไทยขึ้นชกมวยลสากลในไทยอีกไม่กี่ครั้ง หลังจากที่ชกแพ้น็อค ซูกิ โรเซนซเวก ยก 4 เขาก็แขวนนวมไป
อ้างอิง
หมวดหมู่ :นักมวยสากลชาวไทยรุ่นเฟเธอร์เวท
แม่น้ำซัย
แม่น้ำซัย (Sông Ray) เป็นแม่น้ำในประเทศเวียดนาม มีความยาวทั้งสิ้น 55 km ไหลผ่านจังหวัดด่งนายและจังหวัดบ่าเสียะ-หวุงเต่า
ขุนศึก ลูกพระบาท
ขุนศึก ลูกพระบาท นักมวยสากลชาวไทย สถิติการชก 16 ครั้ง ชนะ 15 (น็อค 5) แพ้ 1
ประวัติ
ขุนศึก ลูกพระบาท ขึ้นชกมวยสากลอาชีพครั้งแรกเมื่อ 4 กรกฎาคม พ.ศ. 2544 ชนะน็อค โพธิ์ทอง ป.กาญจนกัต ยก 6 จากนั้นได้ขึ้นชกโดยมีนิวัฒน์ เหล่าสุวรรณวัฒน์เป็นผู้จัดการ ขุนศึกขึ้นชกชนะรวด 10 ครั้ง และเคยชกชนะคะแนนไก่ชน ส.วรพินด้วย เมื่อคมฤทธิ์ 3เคแบตเตอรี่ แชมป์ PABA รุ่นฟลายเวทในสังกัดเดียวกันสละตำแหน่งขึ้นไปชกในรุ่นซูเปอร์ฟลายเวท ขุนศึกจึงได้ชิงแชมป์ PABA รุ่นฟลายเวทแทน แต่ไม่สำเร็จ เป็นฝ่ายแพ้คะแนน รอลลี ลูนาส หลังจากชิงแชมป์ไม่สำเร็จ ขุนศึกยังขึ้นชกชนะรวดอีก 5 ครั้ง ก่อนจะแขวนนวมเลิกชกมวยสากลไป ใน พ.ศ. 2548
อ้างอิง
หมวดหมู่ :นักมวยสากลชาวไทยรุ่นฟลายเวท
กลาก
กลากหรือขี้กลาก (dermatophytosis, ringworm) เป็นโรคที่เกิดจากการติดเชื้อราบนผิวหนังของมนุษย์ สัตว์เลี้ยง เช่น แมว หรือปศุสัตว์ โรคนี้มีสาเหตุเกิดจากเชื้อราหลายชนิด โดยเฉพาะเชื้อราที่ทำให้เกิด parasitic infection (dermatophytes) ซึ่งกินเคราตินเป็นอาหาร เชื้อราพวกนี้เจริญเติบโตได้ดีในที่อุ่นและชื้น
โรคนี้พบได้บ่อยในกลุ่มนักกีฬา ลักษณะเด่นของโรคนี้คือ มีรูปขอบนูนแดงเด่นขึ้นมา
การแบ่งประเภท
เชื้อราสายพันธุ์ Trichophyton และ Microsporum พบได้บ่อยที่สุด เชื้อราเหล่านี้จะติดเชื้อส่วนต่าง ๆ ของร่างกายตามรายชื่อด้านล่าง ชื่อเหล่านี้มาจากภาษาละติน
แบทเทิลเน็ตเวิร์ค ร็อคแมนเอ็กเซ่
แบทเทิลเน็ตเวิร์ค ร็อคแมนเอ็กเซ่ หรือ เมกาแมนแบทเทิลเน็ตเวิร์ค (Mega Man Battle Network) เป็นวิดีโอเกมชุดของร็อคแมนเอ็กเซ่ ลำดับที่ 1 ผลิตและพัฒนาโดยบริษัทแคปคอม วางจำหน่ายครั้งแรกเมื่อวันที่ 21 มีนาคม ค.ศ. 2001 ที่ประเทศญี่ปุ่น
เนื้อเรื่อง
ในปี ค.ศ. 20xx ได้มีการสร้างสิ่งมีชีวิตของคอมพิวเตอร์ซึ่งสร้างโดย ดร.ฮิคาริ ทาดาชิ และ ดร.ไวลี่ ซึ่งได้สร้างระบบเน็ตเวิร์ก และสร้างโปรแกรมกับอุปกรณ์ที่มีชื่อว่า PET (PErsonal Terminal) ซึ่งเป็นคอมพิวเตอร์ขนาดเล็ก และได้สร้างพีซีที่มีชื่อว่า เน็ตนาวี (มีชื่อเต็มว่า เน็ตเวิร์กนาวีเกเตอร์) ซึ่งเป็นตัวโปรแกรมหลักที่ใช้งานของโอปอเรเตอร์หลักและยังได้ประยุกต์ของเน็ตนาวีเป็นเน็ตแบทเทเลอร์โดยใช้ "แบทเทิลชิป"
กัญชา
กัญชา เป็นพืชล้มลุกชนิดหนึ่งในวงศ์ Cannabidaceae ใบมนแฉกลึกเข้าไปทางก้านหลายแฉก ดอกสีเขียว ช่อดอกเพศผู้และช่อดอกเพศเมียอยู่ต่างต้นกัน มีการเก็บเกี่ยวกัญชาด้วยจุดประสงค์หลายประการ เช่น เส้นใยบนใบสามารถนำไปทำเป็นเสื้อได้ ใบและช่อดอกเพศเมียที่แห้งใช้สูบมีสรรพคุณช่วยแก้โรคเบาหวาน ความดัน มะเร็ง กัญชาผลิตเตตร้าไฮโดรแคนนาบินอล (THC) จำนวนมาก สาร THC จำนวนมากทำให้เกิดอาการเคลิ้ม ซึ่งทำให้เป็นพืชยอดนิยมที่ใช้ทั้งในด้านนันทนาการ การแพทย์ทางเลือก และยาวิจัยทางคลินิก
ลักษณะ
ต้นกัญชามีลักษณะทั่วไป คือ ลำต้นสูงประมาณ 2-5 เมตร ใบเลี้ยงคู่เมื่อโตเต็มวัยลำต้นสูงประมาณ 2-4 ฟุต ลักษณะใบจะแยกออกเป็นแฉกประมาณ 5-8 แฉก มีลักษณะคล้ายใบมันสำปะหลังที่ขอบใบทุกใบจะมีรอยหยักอยู่เป็นระยะ ๆ ออกดอกเป็นช่อเล็ก ๆ ตามง่ามของกิ่งและก้าน ส่วนที่คนนำมาเสพได้แก่ส่วนของยอดช่อดอกกัญชา โดยนำมาตากหรืออบแห้ง แล้วบดหรือหั่นให้เป็นผงหยาบ ๆ จากนั้นจึงนำมายัดไส้บุหรี่สูบ (แตกต่างจากบุหรี่ทั่วไปที่ไส้บุหรี่จะมีสีเขียว ต่างจากไส้ยาสูบที่มีสีน้ำตาล และขณะจุดสูบจะมีกลิ่นเหมือนหญ้าแห้งไหม้ไฟ) หรืออาจสูบด้วยกล้องหรือบ้องกัญชา บ้างก็ใช้เคี้ยวหรือผสมลงในอาหารรับประทาน ปัจจุบันรูปแบบของกัญชาที่พบ นอกจากจะพบในลักษณะของกัญชาสด กัญชาแห้งอัดเป็นแท่งเป็นก้อนแล้ว ยังอาจพบในรูปของ "น้ำมันกัญชา" (Hashish Oil) ซึ่งมีลักษณะเป็นของเหลวสีน้ำตาลเข้มหรือสีดำ ซี่งได้จากการนำกัญชามาผ่านกระบวนการสกัดหลาย ๆ ครั้ง จึงได้เป็นน้ำมันกัญชาที่มีปริมาณสารออกฤทธิ์ต่อจิตประสาทสูงถึง 20-60% หรืออาจพบในลักษณะของ "ยางกัญชา" (Hashish) เป็นยางแห้งที่ได้ยอดช่อดอกกัญชา ซึ่งโดยทั่วไปจะมีฤทธิ์แรงกว่ากัญชาสด และมีปริมาณสารออกฤทธิ์ต่อจิตประสาท ประมาณ 4-8 เท่า
อนุกรมวิธาน
กัญชา เป็นชื่อเรียกของพืชในสกุล Cannabis โดยในสกุลมี 3 ชนิดได้แก่ Cannabis sativa, Cannabis indica, และ Cannabis ruderalis โดยทั้งสามชนิดมีแหล่งกำเนิดแตกต่างกัน Cannabis sativa นั้นเป็นพืชที่มีถิ่นกำเนิดอยู่ที่เอเชียตะวันออก แต่บ้างเชื่อกันว่าแหล่งกำเนิดอยู่ที่เอเชียตะวันออกเฉียงใต้คือที่เทือกเขาภูพาน ในจังหวัดสกลนคร ประเทศไทย Cannabis indica นั้นเป็นพืชเขตอบอุ่น ต้นกำเนิดอยู่บริเวณเทือกเขาฮินดูกูช และ Cannabis ruderalis มีถิ่นกำเนิดที่ยุโรปตะวันออก และรัสเซีย
อมฤตสังสการ
อมฤตสังสการ (ਅੰਮ੍ਰਿਤ ਸੰਸਕਾਰ, pronunciation:, แปลตรงตัว: ‘พิธีน้ำอมฤต’) หรือ ขัณเฑทีปาหุล หรือ ขเฑพาเฏทีปาหุล (ਖੰਡੇ ਬਾਟੇ ਦੀ ਪਾਹੁਲ)) เป็นหนึ่งในสี่สังสการปรือพิธีเปลี่ยนผ่านหลักสี่พิธีของศาสนาซิกข์ อมฤตสัสการเป็นพิธีเริ่มต้นเข้าสู่ศาสนา ริเริ่มขึ้นโดยคุรุโควินทสิงห์ เมื่อครั้นก่อตั้งขาลสาขึ้นในปี 1699
ชาวซิกข์ที่เข้าสู่การเป็น ขาลสา จะถือว่าเป็นผู้ อมฤธารี (ผ่านพิธีกรรมเข้าสู่ศาสนาแล้ว) ผู้ที่ผ่านพิธีนี้จะต้องอุทิศตนให้แก่ วาเหคุรู หรือพระเป็นเจ้าสูงสุด และจะปฏิบัติตนเพื่อไปสู่การจัดตั้งขาลสาราช
สนธิสัญญาฮะซัน-มุอาวิยะฮ์
สนธิสัญญาฮะซัน-มุอาวิยะฮ์ เป็นสนธิสัญญาสันติภาพทางการเมืองที่ลงนามระหว่างเคาะลีฟะฮ์ ฮะซัน อิบน์ อะลี กับมุอาวิยะฮ์ที่ 1 เพื่อหยุดเหตุการณ์ฟิตนะฮ์ครั้งที่หนึ่ง (ค.ศ. 656–661) สนธิสัญญาระบุว่า ฮะซันยกตำแหน่งเคาะลีฟะฮ์ให้กับมุอาวิยะฮ์ด้วยเงื่อนไขบางประการ ซึ่งรวมเงื่อนไขอย่างการให้ความปลอดภัยแก่มุสลิมและห้ามฝ่ายมุอาวิยะฮ์แต่งตั้งผู้สืบทอดอำนาจ ถึงกระนั้น มุอาวิยะฮ์ละเมิดเงื่อนไขสนธิสัญญา โดยเฉพาะการแต่งตั้งยะซีดเป็นผู้สืบทอดอำนาจต่อจากพระองค์ ก่อให้เกิดราชวงศ์ในรัฐเคาะลีฟะฮ์อุมัยยะฮ์
เนื้อหา
ต่อไปนี้คือเนื้อหาจากสนธิสัญญาระหว่างฮะซันกับมุอาวิยะฮ์:
ผลที่ตามมา
หลังฮะซันสละราชสมบัติ มุอาวิยะฮ์เดินทางเข้ากูฟะฮ์พร้อมกับกองทัพอย่างภาคภูมิใจ โดยกองทัพกล่าวต่อสาธารณชนว่าพระองค์ไม่ยอมรับสัญญาที่ทำกับฮะซัน ฮะซันเกษียณที่มะดีนะฮ์ โดยเขาถูกห้ามไม่ให้มีส่วนร่วมทางการเมืองหรือต่อต้านมุอาวิยะฮ์ ฮะซันเสียชีวิตใน ค.ศ. 669 ด้วยอายุ 46 ปี เชื่อกันว่ามุอาวิยะฮ์ยุยงให้วางยาพิษใส่ฮะซัน เพื่อให้ยะซีด พระราชโอรสของพระองค์ ได้สืบทอดอำนาจต่อ ในรัชสมัยนั้น มุอาวิยะฮ์ข่มเหงพรรคพวกของอะลีคนสำคัญ เช่น ฮุจร์ อิบน์ อะดี เศาะฮาบะฮ์ของมุฮัมมัด ถูกประหารชีวิตใน ค.ศ. 670 Madelung รายงานว่า มุอาวิยะฮ์ได้จัดตั้งพิธีการสาปแช่งอะลีในละหมาดรวมเพื่อสร้างความชอบธรรมต่อการปกครองของพระองค์
ภาษากวางตุ้ง
ประวัติ
ในยุคโบราณ เขตมณฑลกวางตุ้งปัจจุบันมีชาวฮั่นอาศัยอยู่น้อย การอพยพเข้ามาของชาวฮั่นเริ่มขึ้นในสมัยราชวงศ์ฮั่น ภาษาจีนของชาวฮั่นได้ผสมผสานเข้ากับภาษาของชาวพื้นเมือง สมัยราชวงศ์สุ่ยภาคกลางของจีนเกิดสงครามบ่อย ชาวจีนฮั่นจำนวนมากจึงอพยพลงใต้ คาดว่าช่วงนี้เป็นช่วงที่ภาษากวางตุ้งเริ่มพัฒนาขึ้นมา ในสมัยราชวงศ์ถัง การอพยพของชาวจีนเข้าสู่กวางตุ้งยังคงเพิ่มขึ้นอย่างต่อเนื่อง มีบางส่วนกระจายไปยังพื้นที่ใกล้เคียงคือมณฑลกวางสี ในยุคนี้ ภาษากวางตุ้งได้รับอิทธิพลจากภาษาจีนในภาคกลาง เริ่มมีการจัดมาตรฐาน แต่ในเวลาเดียวกันก็มีการพัฒนาคำศัพท์ และลักษณะเฉพาะของตนขึ้นมา
ในสมัยราชวงศ์ซ้อง หงวนและหมิง ภาษากวางตุ้งเริ่มมีเอกลักษณ์ของตนที่ต่างจากภาษาจีนอื่นๆ ชัดเจนมากขึ้น ช่วงปลายสมัยราชวงศ์ชิง เมืองกวางโจวเป็นเมืองท่าที่ติดต่อกับต่างชาติ มีชาวต่างชาติเรียนภาษากวางตุ้ง และใช้ภาษากวางตุ้งในการค้าขาย
ตั้งแต่ พ.ศ. 2492 เป็นต้นมา ผู้พูดภาษากวางตุ้งส่วนใหญ่พูดภาษาจีนกลางด้วย โดยใช้ภาษาจีนกลางเป็นภาษาราชการและใช้ภาษากวางตุ้งเป็นภาษาในชีวิตประจำวัน ในฮ่องกงใช้ภาษากวางตุ้งเป็นภาษาในภาพยนตร์และใช้ในการติดต่อธุรกิจกับชาวจีนโพ้นทะเล ปัจจุบันภาษานี้ยังใช้ในการศึกษาและใช้กันในฮ่องกงและในหมู่ชาวจีนโพ้นทะเล การแพร่หลายของส่อที่ใช้ภาษากวางตุ้งจากฮ่องกง ทำใหมีคำยืมจากภาษากวางตุ้งแพร่ไปสู่ภาษาจีนสำเนียงอื่นๆด้วย
สำเนียง
สำเนียงที่สำคัญมี 4 สำเนียงคือ สำเนียง Yuehai ใช้พูดในกวางโจว ฮ่องกง และมาเก๊า สำเนียงไถ่ซาน ใช้พูดในไชน่าทาวน์ในสหรัฐก่อน พ.ศ. 2513 สำเนียง Gaoyan ใช้พูดใน Yanjiang และสำเนียง Guinan ใช้พูดในกวางสี โดยทั่วไป สำเนียงที่สำคัญที่สุดคือ สำเนียง Yuehai
สัทวิทยา
แม้ว่าภาษาจีนกลางจะเป็นภาษามาตรฐานและเป็นภาษากลางในจีนและไต้หวัน ภาษากวางตุ้งยังคงเป็นภาษาหลักของชาวจีนโพ้นทะเลรวมทั้งในฮ่องกง ซึ่งเป็นเพราะว่าผู้อพยพเหล่านี้ออกจากกวางตุ้งไปก่อนที่ภาษาจีนกลางจะเข้ามามีอิทธิพล หรือมิฉะนั้นก็เป็นเพราะในฮ่องกงมิได้ใช้ภาษาจีนกลางอย่างสมบูรณ์
ภาษากวางตุ้งเป็นภาษาที่มีลักษณะอนุรักษนิยมมากกว่าภาษาจีนกลาง เช่นมีเสียงตัวสะกดมากกว่า แต่ภาษากวางตุ้งก็ไม่มีวรรณยุกต์บางเสียง และรวมบางเสียงเข้าด้วยกัน
สำเนียงไถ่ซานที่ใช้พูดในสหรัฐปัจจุบันถือเป็นสำเนียงที่มีลักษณะอนุรักษนิยมมากกว่าสำเนียงที่ใช้พูดในกวางโจวและฮ่องกง โดยยังคงรักษาคำที่ขึ้นต้นด้วยเสียง /n-/ ซึ่งผู้พูดภาษากวางตุ้งที่เกิดในฮ่องกงหลังสงครามโลกครั้งที่ 2 เปลี่ยนเป็นเสียง /l-/ และไม่มีคำที่ขึ้นต้นด้วยเสียง /ŋ-/ ตัวอย่างเช่น ngàuh nām เป็น àuh lām
ระบบเสียงของภาษากวางตุ้งต่างจากภาษาจีนกลางที่ใช้พยางค์ต่างกันเป็นส่วนใหญ่ ชุดของเสียงวรรณยุกต์ก็ต่างกัน ภาษากวางตุ้งมีวรรณยุกต์ 6-7 เสียง มีความต่างของเสียงวรรณยุกต์ระหว่างคำเป็นและคำตาย ในขณะที่ภาษาจีนกลางมีวรรณยุกต์ 5 เสียง ภาษากวางตุ้งยังคงมีเสียงตัวสะกดหลายเสียง เช่นเดียวกับภาษาฮากกาและภาษาจีนฮกเกี้ยน คือ /-m/, /-n/, /-ŋ/, /-p/, /-t/, /-k/ ส่วนภาษาจีนกลางมีเพียงเสียง /-n/, /-ŋ/ อย่างไรก็ตามระบบเสียงสระของภาษาจีนกลางมีลักษณะอนุรักษนิยมมากกว่าโดยยังคงมีเสียงสระประสมบางเสียงที่หายไปแล้วในภาษากวางตุ้ง
ระบบการเขียน
โดยทั่วไปเขียนด้วยอักษรจีนแบบเดียวกับภาษาจีนกลางแต่อ่านออกเสียงแบบภาษากวางตุ้ง มีการพัฒนาระบบการเขียนของภาษากวางตุ้งโดยเฉพาะในฮ่องกง มีการใช้อักษรที่แปลกไปจากภาษาจีนกลาง
พระสิทธานราชา
พระสิทธานราชา (សិទ្ធានរាជា, 1852-?) กษัตริย์แห่ง จักรวรรดิเขมร ครองสิริราชสมบัติจาก พ.ศ. 1888-1889
พระองค์เป็นพระราชโอรสองค์ที่ 2 และองค์เล็กของ พระเจ้าแตงหวาน ประสูติเมื่อ พ.ศ. 1852 เมื่อ พระบรมนิพพานบท พระบรมเชษฐาธิราชเสด็จสวรรคตในปี พ.ศ. 1888 พระองค์จึงสืบราชบัลลังก์ต่อมาขณะพระชนมายุได้ 36 พรรษาแต่ครองสิริราชสมบัติได้ปีเดียวก็สละราชบัลลังก์ให้กับพระราชนัดดาผู้เป็นพระราชโอรสของพระบรมนิพพานบทขึ้นสืบราชบัลลังก์ต่อมาเป็น พระบรมลำพงษ์ราชา
ต่อมาพระองค์ได้รับการถวายพระราชสมัญญาเป็น พระมหาอุปยุวราช (กษัตริย์ที่สละราชบัลลังก์แล้ว)
ฟู่ เซิง
ฟู่ เซิง หรือ อเล็กซานเดอร์ ฟู่ เซิง เป็นนักแสดงชาวฮ่องกง ที่มีชื่อเสียงจากการรับบทเป็น ก๊วยเจ๋ง ในภาพยนตร์ไตรภาค ชุด มังกรหยก
ประวัติ
ฟู่เซิง คือนักแสดงที่มีความสามารถเฉพาะตัว มีความแคล่วคล่องในบทแอ๊คชั่นเป็นพิเศษ บุคลิกของเขาที่ดูร่าเริงสนุกสนานทำให้เขาได้รับบทเด็กหนุ่มจอมทะเล้นอยู่เสมอ ๆ เขาเป็นนักแสดงที่เกิดขึ้นเพราะการส่งเสริมของจางเชอะและเริ่มได้รับบทนำตั้งแต่ช่วงยุค 70 การมาถึงของเขาทำให้นักแสดงขาประจำของจาง เชอะอย่าง เดวิด เจียง และ ตี้ หลุง ค่อย ๆ ลดบทบาทไป พอดีกับที่เป็นช่วงที่จางเชอะเริ่มทำหนังแนวหมัดมวย (Martial Arts) มากขึ้น ซึ่งเขามีคุณสมบัติที่ครบถ้วนมากกว่า
ฟู่เซิงเป็นลูกของนักธุรกิจที่มีชื่อเสียง เคยฝึกคาราเต้และยูโดตอนย้ายไปอยู่ฮาวาย
บทประจำตัวที่ได้รับ
ในหนังมวยของจาง เชอะแม้ฟู่เซิงจะรับบทบาทที่หลากหลายแต่ส่วนใหญ่มักจะเป็นหนังที่มีฉากหลังเป็นช่วงปลายราชวงศ์ชิงรวมถึงกรณีการเผาวัดเส้าหลินไต้ของราชวงศ์แมนจู บทบาทหนึ่งที่เขาได้รับและแสดงจนกลายเป็นบทประจำตัวไปแล้วคือบทฟางซื่ออี้ (ปึงซีเง็ก) ที่เขารับบทนี้หลายครั้ง อย่างเช่นเรื่อง สิงห์คู่จอมสังหาร (Heroes Two) (1974) ที่เขารับบทนำเป็นครั้งแรก ยังมีบทบาทเดียวกันนี้ใน จ้าวพญายม (Men from the Monastery) (1974), 9 พยัคฆ์เจ้าพญายม (Shaolin Temple) (1976) และไอ้หนุ่มมนุษย์เหล็ก (The Shaolin Avengers (1978),
ใช่ว่าฟู่เซิงจะโดดเด่นแต่เฉพาะหนังหมดมวยของจาง เชอะแต่เพียงอย่างเดียว เขายังมีหนังในแนวทางอื่นที่สร้างชื่อให้กับเขาอีกไม่น้อย อาทิ การได้รับบทเป็นเซียวฮื้อยี้ ใน เดชเซียวฮื้อยี้ (The Proud Twins) (1979) และยังมีงานเด่นกับผู้กำกับซุนชังอย่าง ถล่ม 13 เจ้าอินทรี (The Avenging Eagle) (1978) และ ฤทธิ์ดาบหัก (The Deadly Breaking Sword) (1979) แต่เรื่องที่ทำให้ฟู่เซิงเป็นที่รู้จักกันมากที่สุดก็ยังเป็นผลงานงานของจางเชอะที่สร้างมาจากวรรณกรรมที่โด่งดังที่สุดของกิมย้งเรื่องมังกรหยก และฟู่เซิงรับบทเป็นก๊วยเจ๋งในไตรภาคมังกรหยก (The Brave Archer Trilogy) (1977, 1978, 1981) และเขายังมารับบทเอี้ยก่วยต่อใน มังกรหยก ภาค 4 (The Brave Archer and His Mate) (1982) แต่แล้วก่อนที่จะไปได้ไกลกว่านั้น เขาก็เสียชีวิตด้วยอุบัติเหตุทางรถยนต์ในปี 1984 นับเป็นความสูญเสียครั้งยิ่งใหญ่ของวงการหนังฮ่องกงเลยทีเดียว
วัดหงษ์ (จังหวัดพระนครศรีอยุธยา)
วัดหงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหันสัง อำเภอบางปะหัน จังหวัดพระนครศรีอยุธยา ตั้งอยู่ริมฝั่งซ้ายของคลองหันสัง บนพื้นที่ดิน 35 ไร่ ปัจจุบันมีพระครูเกษมวัฒนาภรณ์ ดำรงตำแหน่งเจ้าอาวาส
วัดหงษ์เป็นวัดเก่าแก่มาตั้งแต่สมัยอยุธยา ต่อมาเป็นวัดร้างอยู่นานพอสมควร แล้วก่อสร้างขึ้นใหม่เมื่อ พ.ศ. 2468 โดยพระอธิการแว่ว เป็นผู้นำ และได้รับพระราชทานวิสุงคามสีมาในครั้งหลังเมื่อวันที่ 15 พฤศจิกายน พ.ศ. 2519 มีพิธีผูกพัทธสีมาเมื่อวันที่ 20 มีนาคม พ.ศ. 2520 วัดหงษ์มีเสาหงส์อยู่หน้าวัด จึงเชื่อว่า ชาวบ้านคงมีเชื้อสายมอญได้ช่วยกันบำรุงวัด
ปูชนียวัตถุที่สำคัญ ได้แก่ พระประธานในอุโบสถ ขนาดหน้าตักกว้าง 3 ศอก 9 นิ้ว พร้อมพระอัครสาวกซ้ายขวา และพระพุทธรูปเก่าแก่ที่นำมาจากวัดร้างจำนวนหนึ่ง และมี หลวงพ่อขาว พระพุทธรูปเก่าแก่ที่มีการซ่อมแซมใหม่
ฟาโรห์ทาเคลอตที่สาม
อูเซอร์มาอัตเร เซเทปเอนอามุน ทาเคลอตที่ 3 ซิ-เอเซ (ทรงครองราชย์ระหว่าง 774 – 759 ปีก่อนคริสตกาล) เป็นพระราชโอรสพระองค์โตและทรงเป็นผู้สืบทอดพระราชบัลลังก์ของฟาโรห์โอซอร์คอนที่ 3 พระองค์ทรงขึ้นปกครองในช่วงห้าปีแรกด้วยการสำเร็จราชการร่วมกับพระราชบิดา ตามที่ปรากฏในหลักฐานจากบันทึกระดับแม่น้ำไนล์ หมายเลข 13 (ซึ่งเท่ากับปีที่ 28 แห่งการคองราชย์ของฟาโรห์โอซอร์คอนที่ 3 ถึงปีที่ 5 แห่งการครองราชย์ของฟาโรห์ทาเคลอตที่ 3) และทรงสืบต่อพระราชบัลลังก์จากพระราชบิดาของพระองค์ในฐานะฟาโรห์ในปีต่อมา ก่อนหน้านั้นพระองค์ทรงดำรงตำแหน่งมหาปุโรหิตแห่งอามุนที่ธีบส์ เคยมีการเชื่อว่าะรัองค์ทรงครองราชย์เป็นระยะเวลาเพียง 7 ปี จนกระทั่งมีการค้นพบจารึกจากอาไมดาในโอเอซิสดัคลา ในปี ค.ศ. 2005 ซึ่งมีการบันทึกที่ระบุช่วงเวลาถึงปีที่ 13 แห่งการครองราชย์ของพระองค์
ผู้สืบทอดพระราชบัลลังก์
ฟาโรห์ทาเคลอตที่ 3 เป็นพระสวามีของพระนางอิร์ทิอูบาสต์ ซึ่งการบันทึกเกี่ยวกับพระองค์ว่า "ในฐานะพระราชธิดาของกษัตริย์บนโลงพระศพของพระราชโอรสของพระองค์ โอซอร์คอน จี"" และอีกพระองค์ พระนางอิร์ทิอูบาสต์ ("บี") ดูเหมือนจะเป็นพระราชธิดาของกษัตริย์ แต่ในที่สุด ฟาโรห์รุดอามุนกลับทรงขึ้นมาปกครองครองต่อจากพระองค์ ซึ่งเป็นพระอนุชาและเป็นพระราชโอรสอีกพระองค์ของฟาโรห์โอซอร์คอนที่ 3 แทนที่จะเป็นพระราชโอรสพระองค์ใดพระองค์หนึ่งใน 3 พระองค์ที่รู้จัก คือ เจ้าชาย/มหาปุโรหิตโอซฮร์คอน เอฟ, เจ้าชายอิเทสอามุน ผู้ซึ่งปรากฏบนจารึกของอังค์เฟนมุต ซึ่งเป็นพระราชนัดดาของพระองค์ในห้องสมุดกลางครอยดอน และสุดท้ายคือ ประกาศกแห่งอามุนขั้นที่สอง นามว่า ดเจดพทาห์เอฟอังค์ ดี ซึ่งปรากกฏร่วมในรูปสลักทือบิงเงิน หมายเลข 1734 และในจารึก ซีจี 41006 ของพระราชปนัดดาพระองค์โตของพระองค์นามว่า นัคต์บาสเทรู จากหลักฐานทั้งหมดนี้ชี้ให้เห็นว่า ฟาโรห์ทาเคลอตที่ 3 ทรงต้องมีพระชนมพรรษามากแล้วและยืนกว่าพระราชโอรสทั้งสามพระองค์ ซึ่งเป็นเรื่องปกติที่พระเชษฐาของกษัตริย์จะทรงขึ้นครองพระราชบัลลังก์ หากกษัตริย์ยังมีพระราชโอรสที่ยังทรงมีพระชนม์ชีพอยู่ โดยตามประเพณีดั้งเดิมของชาวอียิปต์กำหนดให้พระราชโอรสของกษัตริย์สืบต่อจากพระราชบิดาโดยตรง
พระบรมนิพพานบท
พระบรมนิพพานบท (និព្វានបាទ, 1834-1888) หรือพระบาทสมเด็จพระศรีสุริโยพันธ์ุ ที่ 2 กษัตริย์แห่งเขมรครองสิริราชสมบัติจาก พ.ศ. 1883-1888 เป็นเวลาทั้งสิ้น 5 ปี
พระราชประวัติ
พระบรมนิพพานบท ( เขมร: ព្រះបាទនិព្វានបាទ อักษรโรมัน: Nippean Bat ) ครองราชย์: ค.ศ. 1340 - ค.ศ. 1346 พระบรมนิพพานบท หรือ พระบรมนิพันทบท หรือ พระบรมนิภาร พระมหากษัตริย์แห่งกรุงพระนครหลวงพระองค์ทรงเป็นพระราชโอรสใน พระเจ้าแตงหวาน หรือ พระเจ้าตระซ็อกประแอมกับพระนางจันทรวรเทวี พระองค์ทรงสืบเชื้อสายมาจากสองราชสกุล ฝ่ายทางพระราชบิดา(จามปา) และฝ่ายทางพระราชมารดา(ขะแมร์) เมื่อพระเจ้าตา(พระเจ้าชัยวรมันที่ 9)เสด็จสวรรคตพระราชบิดาของพระองค์(พระเจ้าตระซ็อกประแอม)จึงได้ขึ้นสืบราชสมบัติเป็นพระมหากษัตริย์แห่งกรุงพระนครหลวง และโปรดสถาปนาพระองค์ขึ้นเป็นพระอุปราชขณะมีพระชนมายุได้ 44 พรรษาเมื่อพระราชบิดาเสด็จสวรรคตในปี พ.ศ. 1883 พระองค์จึงขึ้นสืบราชบัลลังก์เมื่อพระชนมายุได้ 49 พรรษา เฉลิมพระนาม "พระบาทสมเด็จพระศรีสุริโยพันธุ์ บรมราชาธิราช ธรรมิกราชบรมนาถบพิตร" เมื่อพระองค์ครองราชสมบัติได้เพียง 5 ปีทรงประชวรเสด็จสวรรคต สิริพระชนมายุได้ 54 พรรษาภายหลังเสด็จสวรรคตได้รับการเฉลิมพระนาม "พระบรมนิพพานบท" อันแปลว่าผู้เสด็จไปแล้วโดยสุคติสุข ตลอดรัชสมัยของพระองค์มีการเผยแผ่พระพุทธศาสนาอย่างแพร่หลาย มีการสร้างพระพุทธรูป และสร้างวัดวาอารามทั่วพระราชอาณาจักร พระองค์ทรงส่งเสริมพระพุทธศาสนาไม่เหมือนกษัตริย์องค์ก่อนๆ ที่นับถือฮินดู ช่วงปลายรัชกาลเกิดศึกสงครามและเกิดการจลาจลไปทั่ว
เมื่อพระองค์เสด็จสวรรคตในปี พ.ศ. 1888 จึงเป็นการสิ้นสุดตำนานภาคแรกของ เอกสารมหาบุรุษเขมร ตามพระราชพงศาวดารกัมพูชาที่ได้บันทึกพระราชวงศ์วรมัน ส่วนพระราชอนุชาของพระองค์จึงขึ้นสืบราชบัลลังก์ต่อมาเป็น พระสิทธานราชา พระสิทธานราชาครองราชสมบัติได้เพียง 1 ปีจึงมอบราชสมบัติให้ พระบรมลำพงษ์ราชา พระราชโอรสในพระบรมนิพพานบท
สวรรคต
พระบรมนิพพานบททรงขึ้นครองราชสมบัติเป็นพระมหากษัตริย์แห่งกรุงยโศธรปุระต่อจากพระราชบิดาในปี ค.ศ. 1340 ตรงกับรัชสมัยของสมเด็จพระรามาธิบดีที่ 1 แห่งกรุงศรีอยุธยา ทางกรุงศรีอยุธยาได้ส่งเจ้าใส้เทวดาเข้ามาเป็นราชฑูตเพื่อเจริญพระราชสัมพันธไมตรีกับกรุงพระนครหลวงแต่พระบรมนิพพานบทมิไว้วางพระทัยสั่งให้จับเจ้าใส้เทวดาสังหารเสีย โดยพระราชพงศาวดารฉบับนักองค์เอง ระบุว่า "ศักราช ๑๒๖๘ ปีจ่ออัฐศก สมเดจ์พระมหานิภารเสวยราชสมบัติพระนครศรีโสทรราชธานี ทรงพระราชสั้ทธาทำนุบำรุงพระสาศหนา คะณะนั้นสมเดจ์พระรามาธิบดีผู้เปนพระราชบุตร สมเดจ์พระมหาจักรพัทตราธิราช ได้เสวยราชสมบัติกรุงพระนครศรีอยุทธยา สมเดจ์พระรามาธิบดีมีพระราชโองการตรัสให้เจ้าไส้เจ้าเทวดาจำทูลพระราชสารเปนทางพระราชไม้ตรี มายังกรุงกำภูชาธิบดี สมเด็จพระมหานิภารหมิไว้พระไท ให้จับเจ้าไส้เจ้าเทวดาฆ่าเสีย” เหตุการณ์นี้ได้สร้างความบาดหมางระหว่างกรุงศรีอยุธยากับพระนครหลวงเป็นเหตุให้กรุงศรีอยุธยายกทัพเข้าโจมตีเมืองพระนครหลวงในเวลาต่อมา เมื่อพระบรมนิพพานบทครองราชสมบัติได้เพียง 4 ปีกรุงศรีอยุธยายกทัพมาล้อมเมืองพระนครหลวงได้ 1 ปีแต่ยังโจมตีเอาเมืองมิได้ ภายในเมืองเกิดการจราจลไปทั่วพระนครเนื่องจากขาดแคลนเสบียงอาหาร พระบรมนิพพานบททรงตรอมพระทัยประชวรเสด็จทิวงคตในปี ค.ศ.1346 สิริพระชนมายุ 54 พรรษา อยู่ในราชสมบัติ 5 ปี พระสิทธานราชาพระอนุชาจึงขึ้นสืบราชสมบัติเพื่อรักษาพระนครกรุงศรีอยุทธยาจึงยกทัพกลับ และยกทัพกลับมาอีกครั้งในรัชสมัยพระบรมลำพงษ์ราชา
แรง
ในทางฟิสิกส์ แรง คือ อันตรกิริยาใด ๆ เมื่อไม่มีการขัดขวางแล้วจะเปลี่ยนแปลงการเคลื่อนที่ของวัตถุไป แรงที่สามารถทำให้วัตถุซึ่งมีมวลเปลี่ยนแปลงความเร็ว (ซึ่งรวมทั้งการเคลื่อนที่จากภาวะหยุดนิ่ง) กล่าวคือ ความเร่ง ซึ่งเป็นผลมาจากการใช้พลังงาน แรงยังอาจหมายถึงการผลักหรือการดึง แรงเป็นปริมาณที่มีทั้งขนาดหรือทิศทาง วัดได้ในหน่วยของนิวตัน โดยใช้สัญลักษณ์ทั่วไปเป็น F
แนวคิดเกี่ยวกับแรง ได้แก่ แรงขับซึ่งเพิ่มความเร็วของวัตถุให้มากขึ้น แรงฉุดซึ่งลดความเร็วของวัตถุ และทอร์กซึ่งทำให้เกิดการเปลี่ยนแปลงความเร็วในการหมุนของวัตถุ ในวัตถุที่มีส่วนขยาย แรงที่ทำกระทำคือแรงที่กระทำต่อส่วนของวัตถุที่อยู่ติดกัน การกระจายตัวของแรงดังกล่าวเป็นความเครียดเชิงกล ซึ่งไม่ทำให้เกิดความเร่งของวัตถุมื่อแรงสมดุลกัน แรงที่กระจายตัวกระทำบนส่วนเล็ก ๆ ของวัตถุอาจเรียกได้ว่าเป็นความดัน ซึ่งเป็นความเคลียดอย่างหนึ่งและถ้าไม่สมดุลอาจทำให้วัตถุมีความเร่งได้ ความเครียดมักจะทำให้วัตถุเกิดการเสียรูปของวัตถุที่เป็นของแข็งหรือการไหลของของไหล
แนวความคิดพื้นฐาน
ในนิยามเบื้องต้นของแรงอาจกล่าวได้ว่า แรงคือ สิ่งที่ก่อให้เกิดความเร่ง เมื่อกระทำเดี่ยวๆ ในความหมายเชิงปฏิบัติ แรงสามารถแบ่งได้เป็นสองกลุ่ม คือแรงปะทะ และแรงสนาม แรงปะทะจะต้องมีการปะทะทางกายภาพของสองวัตถุ เช่นค้อนตีตะปู หรือแรงที่เกิดจากก๊าซใต้ความกดดัน ก๊าซที่เกิดจากการระเบิดของดินปืนทำให้ลูกกระสุนปืนใหญ่พุ่งออกจากปืนใหญ่ ในทางกลับกัน แรงสนามไม่ต้องการการสัมผัสกันของสื่อกลางทางกายภาพ แรงโน้มถ่วง และ แม่เหล็กเป็นตัวอย่างของแรงชนิดนี้ อย่างไรก็ตาม โดยพื้นฐานแล้วทุกแรงเป็นแรงสนาม แรงที่ค้อนตีตะปูในตัวอย่างก่อนหน้านี้ ที่จริงแล้วเป็นการปะทะกันของแรงไฟฟ้าจากทั้งค้อนและตะปู แต่ทว่าในบางกรณีก็เป็นการเหมาะสมที่เราจะแบ่งแรงเป็นสองชนิดแบบนี้เพื่อง่ายต่อความเข้าใจ
นิยามเชิงปริมาณ
ในแบบจำลองทางฟิสิกส์ เราใช้ระบบเป็นจุด กล่าวคือเราแทนวัตถุด้วยจุดหนึ่งมิติที่ศูนย์กลางมวลของมัน การเปลี่ยนแปลงเพียงชนิดเดียวที่เกิดขึ้นได้กับวัตถุก็คือการเปลี่ยนแปลงโมเมนตัม (อัตราเร็ว) ของมัน ตั้งแต่มีการเสนอทฤษฎีอะตอมขึ้น ระบบทางฟิสิกส์ใดๆ จะถูกมองในวิชาฟิสิกส์ดั้งเดิมว่าประกอบขึ้นจากระบบเป็นจุดมากมายที่เรียกว่าอะตอมหรือโมเลกุล เพราะฉะนั้น แรงต่างๆ สามารถนิยามได้ว่าเป็นผลกระทบของมัน นั่นก็คือเป็นการเปลี่ยนแปลงสภาพการเคลื่อนที่ที่มันได้รับบนระบบเป็นจุด การเปลี่ยนแปลงการเคลื่อนที่นั้นสามารถระบุจำนวนได้โดยความเร่ง (อนุพันธ์ของความเร็ว) การค้นพบของไอแซก นิวตันที่ว่าแรงจะทำให้เกิดความเร่งโดยแปรผกผันกับปริมาณที่เรียกว่ามวล ซึ่งไม่ขึ้นอยู่กับอัตราเร็วของระบบ เรียกว่ากฎข้อที่สองของนิวตัน กฎนี้ทำให้เราสามารถทำนายผลกระทบของแรงต่อระบบเป็นจุดใดๆ ที่เราทราบมวล กฎนั้นมักจะเขียนดังนี้
เมื่อ
ถ้ามวล m วัดในหน่วยกิโลกรัม และความเร่ง a วัดในหน่วย เมตรต่อวินาทีกำลังสอง แล้วหน่วยของแรงคือ กิโลกรัม-เมตร/วินาทีกำลังสอง เราเรียกหน่วยนี้ว่า นิวตัน: 1 N = 1 kg x 1 m/s²
สมการนี้เป็นระบบของสมการอนุพันธ์อันดับสอง สามสมการ เทียบกับเวกเตอร์บอกตำแหน่งสามมิติ ซึ่งเป็นฟังก์ชันกับเวลา เราสามารถแก้สมการนี้ได้ถ้าเราทราบฟังก์ชัน F ของ x และอนุพันธ์ของมัน และถ้าเราทราบมวล m นอกจากนี้ก็ต้องทราบเงื่อนไขขอบเขต เช่นค่าของเวกเตอร์บอกตำแหน่ง และ x และความเร็ว v ที่เวลาเริ่มต้น t=0
สูตรนี้จะใช้ได้เมื่อทราบค่าเป็นตัวเลขของ F และ m เท่านั้น นิยามข้างต้นนั้นเป็นนิยามโดยปริยายซึ่งจะได้มาเมื่อ มีการกำหนดระบบอ้างอิง (น้ำหนึ่งลิตร) และแรงอ้างอิง (แรงโน้มถ่วงของโลกกระทำต่อมันที่ระดับความสูงของปารีส) ยอมรับกฎข้อที่สองของนิวตัน (เชื่อว่าสมมติฐานเป็นจริง) และวัดความเร่งที่เกิดจากแรงอ้างอิงกระทำต่อระบบอ้างอิง เราจะได้หน่วยของมวล (1 kg) และหน่วยของแรง (หน่วยเดิมเป็น 1 แรงกิโลกรัม = 9.81 N) เมื่อเสร็จสิ้น เราจะสามารถวัดแรงใดๆ โดยความเร่งที่มันก่อให้เกิดบนระบบอ้างอิง และวัดมวลของระบบใดๆ โดยการวัดความเร่งที่เกิดบนระบบนี้โดยแรงอ้างอิง
แรงมักจะไปรับการพิจารณาว่าเป็นปริมาณพื้นฐานทางฟิสิกส์ แต่ก็ยังมีปริมาณที่เป็นพื้นฐานกว่านั้นอีก เช่นโมเมนตัม (p = มวล m x ความเร่ง v) พลังงาน มีหน่วยเป็น จูล นั้นเป็นพื้นฐานน้อยกว่าแรงและโมเมนตัม เพราะมันนิยามขึ้นจากงาน และงานนิยามจากแรง ทฤษฎีพื้นฐานที่สุดในธรรมชาติ ทฤษฎีกลศาสตร์ไฟฟ้าควอนตัม และ ทฤษฎีสัมพัทธภาพทั่วไป ไม่มีแนวคิดเรื่องแรงรวมอยู่ด้วยเลย
ถึงแม้แรงไม่ใช่ปริมาณที่เป็นพื้นฐานที่สุดในฟิสิกส์ มันก็เป็นแนวคิดพื้นฐานที่แนวคิดอื่นๆ เช่น งาน และ ความดัน (หน่วย ปาสกาล) นำไปใช้ แรงในบางครั้งใช้สับสนกับความเค้น
ชนิดของแรง
แรงทั้งหมดในจักรวาลอยู่บนพื้นฐานของการปฏิสัมพันธ์พื้นฐานสี่ประการ คือแรงนิวเคลียร์อย่างแข็งกับแรงนิวเคลียร์อย่างอ่อน จะกระทำในระยะทางที่สั้นมากคือในระดับอนุภาคภายในอะตอม เช่นนิวคลีออนในนิวเคลียส แรงแม่เหล็กไฟฟ้าจะกระทำในอนุภาคที่มีประจุไฟฟ้า และแรงโน้มถ่วงจะกระทำระหว่างมวล
แรงอื่นนอกเหนือจากนี้เป็นการปฏิสัมพันธ์ของแรงทั้งสี่แบบนี้ ตัวอย่างเช่นแรงเสียดทานเป็นปรากฏการณ์ของแรงแม่เหล็กไฟฟ้าที่ทำหน้าที่ระหว่างอะตอมของสองพื้นผิวและหลักการการกีดกันของเพาลีที่จะไม่ให้อะตอมของทั้งสองผ่านเข้าหากันและกัน เช่นเดียวกันกับ แรงในสปริงตามกฎของฮุคเป็นผลมาจากแรงแม่เหล็กไฟฟ้าและหลักการกีดกันที่ทำหน้าที่ร่วมกันเพื่อทำให้วัตถุอยู่ในตำแหน่งเดิมที่สมดุล แรงเข้าสู้ศูนย์กลางเป็นแรงเร่งที่เกิดขึ้นจากการเร่งความเร็วของการหมุนในกรอบอ้างอิงหนึ่ง
ทฤษฎีพื้นฐานของแรงถูกพัฒนาจากการรวมกันของแนวคิดที่ต่างกัน ยกตัวอย่างเช่น ไอแซก นิวตัน ได้ตั้ง ทฤษฎีโน้มถ่วงสากล จะเป็นแรงที่ตอบสนองต่อวัตถุให้ตกลงมาสู้พื้นโลก ด้วยแรงดึงดูดระหว่างมวลของโลกกับดวงจันทร์ และแรงดึงดูดของดวงอาทิตย์กับดาวเคราะห์ในระบบสุริยะจักรวาล ไมเคิล ฟาราเดย์  และ เจมส์ เคิร์ก แม๊กซ์เวล สาธิตให้เห็นว่าแรงไฟฟ้า และแรงแม่เหล็ก สามารถรวมเป็นแรงเดียวกันได้ผ่าน ทฤษฎีแม่เหล็กไฟฟ้า
ในศตวรรษที่ 20 การพัฒนากลศาสตร์ควอนตัมนำไปสู่ความเข้าใจสมัยใหม่ว่าแรงพื้นฐานทั้งสาม(ยกเว้นแรงโน้มถ่วง)เป็นปรากฏการณ์ของ สสาร(เฟอมิออนส์) ที่มีปฏิกิริยาโดยการแลกเปลี่ยนกับ ปฏิอนุภาคที่เรียกว่า เกจ โบซอน แบบจำลองมาตรฐานฟิสิกส์ของอนุภาคนี้อนุมานถึงความคล้ายคลึงกันระหว่างแรง และทำให้นักวิทยาศาสตร์สามารถคาดเดาการรวมตัวกันของแรงแบบอ่อน และแรงแม่เหล็กไฟฟ้า ในทฤษฎีอิเล็กโตร-วีค ซึ่งได้รับการยืนยันในภายหลังโดยการสังเกต ซึ่งรูปแบบที่สมบูรณ์ของแบบจำลองมาตรฐาน ได้ทำการสังเกตการณ์การสั่นของอนุภาคนิวทริโน ซึ่งบอกได้ว่าโมเดลมาตรฐานนั้นไม่สมบูรณ์
ทฤษฏีการรวมแรงครั้งใหญ่ ช่วยทำให้ การรวมกันของ อิเลคโตร-วีค ที่มีปฏิกิริยากับแรงนิวเคลียร์แบบแข็ง ช่วยกำจัดความเป็นไปได้ให้กับผู้คิดค้นทฤษฎีต่างๆ เช่น ซูเปอร์ซิทเมททรี (Supersymmetry) ที่ถูกเสนอเพื่อเป็นประโยชน์กับ ปัญหาทางฟิสิกส์ที่ยังไม่สามารถพิสูจน์ได้ นักฟิสิกส์ยังคงพยายามที่จะพัฒนาแบบจำลองเพื่อจะรวมแรงพื้นฐานทั้ง4 เข้าด้วยกันซึ่งจะเรียกว่า ทฤษฎีแห่งสรรพสิ่ง (Theory of everything) ซึ่ง ไอส์ไตน์เคยพยายามทำแต่ได้ล้มเหลวลงไป แต่ปัจจุบันวิธีที่ได้รับความนิยมมากที่สุดในการตอบคำถามนี้คือทฤษฎีสตริง
ทฤษฎีสนามควอนตัมจำลองแรงพื้นฐานสามชนิดแรกได้อย่างแม่นยำ แต่ไม่ได้จำลองแรงโน้มถ่วงควอนตัมเอาไว้ อย่างไรก็ตาม แรงโน้มถ่วงควอนตัมบริเวณกว้างสามารถอธิบายได้ด้วย ทฤษฎีสัมพัทธภาพทั่วไป
แรงพื้นฐานทั้งสี่สามารถอธิบายปรากฏการณ์ที่สังเกตได้ทั้งหมด รวมถึงแรงอื่นๆ ที่สังเกตได้เช่น แรงคูลอมบ์ (แรงระหว่างประจุไฟฟ้า) แรงโน้มถ่วง (แรงระหว่างมวล) แรงแม่เหล็ก แรงเสียดทาน แรงสู่ศูนย์กลาง แรงหนีศูนย์กลาง แรงปะทะ และ แรงสปริง เป็นต้น
ผลจากแรง
เมื่อแรงถูกกระทำกับวัตถุหนึ่ง วัตถุนั้นสามารถได้รับผลกระทบ 4 ประเภท ดังนี้
กฎของนิวตัน
เซอร์ ไอแซก นิวตัน นักวิทยาศาสตร์และนักคณิตศาสตร์ชาวอังกฤษ ได้ศึกษาเรื่องแรงและได้อธิบายกฎสามข้อของแรงไว้ในหนังสือของท่าน คือ The Philosophiae Naturalis Principia Mathematica
1. หากไม่มีแรงมากระทำต่อวัตถุหนึ่ง วัตถุนั้นจะคงสภาพอยู่นิ่ง ส่วนวัตถุที่กำลังเคลื่อนที่จะเคลื่อนที่ต่อไปด้วยความเร็วคงที่ในแนวตรง จนกว่าจะมีแรงอื่นมากระทำต่อวัตถุนั้น สูตร ∑F=0 (กฎของความเฉื่อย)
2. เมื่อมีแรงมากระทำต่อวัตถุหนึ่ง แรงนั้นจะเปลี่ยนแปลงโมเมนตัมของวัตถุและทำให้วัตถุเคลื่อนที่ไปตามแนวแรง โดยความเร็วของวัตถุจะแปรผันตามแรงนั้น สูตร ∑F=ma (กฎของแรง)
3. เมื่อวัตถุหนึ่งออกแรงกระทำต่อวัตถุอีกชิ้นหนึ่ง วัตถุที่ถูกกระทำจะออกแรงกระทำกลับในขนาดที่เท่ากัน สูตร Action=Reaction (กฎของแรงปฏิกิริยา)
อ้างอิง
Neart
กีฬาซอฟท์บอลในซีเกมส์ 2015
กีฬาซอฟท์บอลในซีเกมส์ 2015 จัดขึ้นที่สนามซอฟท์บอล กัลลัง, ประเทศสิงคโปร์ ตั้งแต่วันที่ 6–10 มิถุนายน พ.ศ. 2558
ประเทศที่เข้าร่วมการแข่งขัน
จากนักกีฬาทั้งหมด 170 คนจาก 5 ชาติสมาชิกที่เข้าร่วมการแข่งขันกีฬาซอฟท์บอลในซีเกมส์ 2015:
ตารางเหรียญรางวัล
{{legend|#ccccff|ประเทศเจ้าภาพ|border=solid 1px #AAAAAA}}
กแชกอช สแคตือนา
กแชกอช ยูลียุช สแคตือนา (Grzegorz Juliusz Schetyna; 18 กุมภาพันธ์ พ.ศ. 2506 —) เป็นนักการเมืองชาวโปแลนด์ ซึ่งปัจจุบันทำหน้าที่เป็นรัฐมนตรีว่าการกระทรวงการต่างประเทศของประเทศโปแลนด์ เขาเป็นอดีตประธานสภาผู้แทนราษฎรและอดีตรักษาการประธานาธิบดีโปแลนด์
เมื่อวันที่ 8 กรกฎาคม เขาได้รับเลือกเป็นประธานสภาผู้แทนราษฎรและรักษาการประธานาธิบดีโปแลนด์ สแคตือนาทำหน้าที่เป็นประมุขแห่งรัฐจนกระทั่งบรอญิสวัฟ กอมอรอฟสกี เข้ารับตำแหน่งเมื่อวันที่ 6 สิงหาคม พ.ศ. 2553
กระทั่งพ้นจากตำแหน่งประธานสภาผู้แทนราษฎรเมื่อวันที่ 8 พฤศจิกายน พ.ศ. 2554
อิทธิฤทธิ์ สิงหรัตน์
อิทธิฤทธิ์ สิงหรัตน์ เป็นนักแสดงชายชาวไทย มีชื่อเล่นว่า อ๊อด
เขาทราย
เขาทราย อาจหมายถึง
เทโร มิวสิค
บริษัท เทโร มิวสิค จำกัด บริษัทค่ายเพลงไทยในเครือ เทโร เอ็นเตอร์เทนเม้นท์ มีพอล มนัสถาวร เป็นผู้จัดการทั่วไป
อเล็กซ์ สเต็ปนีย์
อเล็กซานเดอร์ ซีริล สเต็ปนีย์ (Alexander Cyril Stepney; เกิด 18 กันยายน ค.ศ. 1942) เป็นอดีตนักฟุตบอลชาวอังกฤษโดยเป็นผู้รักษาประตูของแมนเชสเตอร์ยูไนเต็ดในช่วงเวลาที่พวกเขากลายเป็นสโมสรฟุตบอลจากอังกฤษทีมแรกที่คว้าแชมป์ยูโรเปียนคัพ
เทโร มิวสิค
ปัจจุบันได้ย่อชื่อลงเหลือเพียง "เทโร มิวสิค" ตั้งแต่ปลายปี พ.ศ. 2563 เนื่องจากกลุ่มบีอีซีเวิลด์ได้ถอนหุ้นออกจากบริษัทแม่ ส่งผลให้บริษัทแม่เปลี่ยนชื่อเป็น เทโร เอ็นเตอร์เทนเม้นท์
อเล็กซ์ สเต็ปนีย์
ความสำเร็จในระดับลีกและระดับยุโรป
สเต็ปนีย์ในฐานะผู้รักษาประตูตัวจริงพาแมนเชสเตอร์ยูไนเต็ดคว้าแชมป์ดิวิชั่น 1 ในฤดูกาล 1966-67 ทำให้พวกเขาได้เข้าสู่การแข่งขันยูโรเปียนคัพในฤดูกาลถัดมาซึ่งยังไม่มีสโมสรฟุตบอลจากอังกฤษทีมใดเคยชนะมาก่อน สเต็ปนีย์พายูไนเต็ดไปถึงรอบชิงชนะเลิศที่สนามเวมบลีย์เจอกับเบนฟิกา เขาเซฟลูกยิงของยูเซบิโอกองหน้าเบนฟิกาทำให้ทั้งสองทีมเสมอกันในเวลาปกติ 1-1 ยูเซบิโอประหลาดใจมากกับการเซฟของสเต็ปนีย์ จนเขาหยุดปรบมือ ในที่สุดยูไนเต็ดก็ชนะ 4-1 หลังจากช่วงต่อเวลาพิเศษทำให้พวกเขาคว้าแชมป์ยูโรเปียนคัพ เป็นครั้งแรกในประวัติศาสตร์ของสโมสร
ในช่วงเริ่มต้นของฤดูกาลนั้นคือฤดูกาล 1967-68 สเต็ปนีย์เสียประตูให้แพต เจนนิงส์ ซึ่งเป็นผู้รักษาประตูของทอตนัมฮอตสเปอร์ในศึก FA Charity Shield ปี 1967 ที่โอลด์แทรฟฟอร์ด โดยทอตนัมฮอตสเปอร์ ขึ้นนำ 2-0 เมื่อเจนนิงส์เตะบอลจากฝั่งสเตรตฟอร์ดเอนด์ บอลกระดอนข้ามสเตปนีย์เข้าไปตุงตาข่าย การแข่งขันจบลงที่ 3-3 โดยประตูของยูไนเต็ดมาจากบ็อบบี ชาร์ลตัน (2) และเดนิส ลอว์
การยอมรับในระดับสากล
แม้จะเป็นผู้รักษาประตูที่มีพรสวรรค์สูง แต่สเต็ปนีย์ก็ยังห่างชั้นกับทีมชาติอังกฤษ กอร์ดอน แบงส์ เป็นผู้รักษาประตูมือหนึ่งอย่างไร้ข้อโต้แย้ง โดยมีปีเตอร์ โบเน็ตติของเชลซี, กอร์ดอน เวสท์ของเอฟเวอร์ตัน และรอน สปริงเก็ตต์ผู้รักษาประตูมากประสบการณ์ของเชฟฟีลด์เวนส์เดย์ ล้วนแต่ขวางทางสเต็ปนีย์ เมื่ออังกฤษผ่านเข้ารอบสุดท้ายของการแข่งขันฟุตบอลชิงแชมป์แห่งชาติยุโรป 1968 อัลฟ์ แรมซีย์ ผู้จัดการทีมชุดแชมป์ฟุตบอลโลกของอังกฤษได้เลือกสเต็ปนีย์และเวสต์เป็นสองผู้รักษาประตูสำรองของแบงส์ และในสัปดาห์ที่สำคัญสำหรับสเต็ปนีย์ เขาก็ได้ประเดิมสนามให้กับอังกฤษในเกมกระชับมิตรที่ชนะสวีเดนในเดือนพฤษภาคม ค.ศ. 1968 หรือ 7 วันก่อนยูโรเปียนคัพรอบชิงชนะเลิศ ซึ่งอังกฤษชนะ 3-1
แรมซีย์เก็บสเต็ปนีย์ไว้ในความคิดของเขาในการเตรียมตัวสำหรับการป้องกันแชมป์ฟุตบอลโลกของอังกฤษในฟุตบอลโลก 1970 ที่เม็กซิโก ซึ่งอังกฤษไม่ต้องผ่านรอบคัดเลือกหลังจากชนะการแข่งขันครั้งก่อน เมื่อมีการประกาศรายชื่อนักฟุตบอลเบื้องต้นจำนวน 27 คน สเต็ปนีย์มีชื่อพร้อมกับแบงส์, โบเน็ตติ และปีเตอร์ ชิลตัน ผู้รักษาประตูน้องใหม่โดยไม่มีชื่อของเวสต์ เมื่อนักฟุตบอล 22 คนสุดท้ายที่จะเดินทางไปเม็กซิโกได้รับการยืนยัน ชิลตันถูกส่งกลับบ้าน
อย่างไรก็ตาม สเต็ปนีย์เป็นผู้รักษาประตูมือ 3 ของทีมอย่างชัดเจน และโอกาสที่เขาจะได้ลงสนามก็มีน้อย เมื่อแบงส์ซึ่งเป็นผู้รักษาประตูมือ 1 ป่วยเนื่องจากอาหารเป็นพิษก่อนรอบก่อนรองชนะเลิศกับเยอรมนีตะวันตก โบเน็ตติผู้รักษาประตูมือ 2 ที่มีประสบการณ์มากกว่าสเต็ปนีย์เล็กน้อย โดยติดทีมชาติไปแล้ว 6 นัด ได้ถูกแรมซีย์เลือกเป็นผู้รักษาประตูตัวจริง โดยมีสเต็ปนีย์นั่งอยู่ที่ม้านั่งสำรอง อังกฤษยิงได้ 2 ประตูแต่แพ้ให้กับเยอรมนีตะวันตก 2-3 และสเต็ปนีย์เป็นคนบอกแบงส์ที่กำลังนอนป่วยอยู่ในห้องของเขาที่โรงแรมที่พักด้วยการชู 3 นิ้วในมือข้างหนึ่งและอีก 2 นิ้วในมืออีกข้างหนึ่ง
บั้นปลายอาชีพที่แมนเชสเตอร์ยูไนเต็ด
เขายังคงเล่นในตำแหน่งผู้รักษาประตูมือหนึ่งให้กับแมนเชสเตอร์ยูไนเต็ดในช่วงที่สโมสรทำผลงานได้ไม่ดีนัก ซึ่งจบลงด้วยการตกชั้นสู่ดิวิชัน 2 ในปี ค.ศ. 1974 ซึ่งเป็นฤดูกาลที่สเต็ปนีย์ทำประตูได้ 2 ประตูจากจุดโทษ ทำให้เขาเป็นผู้ทำประตูสูงสุด (ร่วม) ในวันคริสต์มาส เป็นเวลาครึ่งฤดูกาลที่เขาถูกแทนที่โดยจิมมี่ ริมเมอร์ ผู้รักษาประตูมือสองซึ่งเป็นเด็กฝึกหัดของสโมสร ในตอนนี้ ทอมมี่ โดเชอร์ตี อดีตผู้จัดการทีมเชลซีของสเต็ปนีย์ได้รับการแต่งตั้งให้เป็นผู้จัดการทีมคนใหม่ของยูไนเต็ด พวกเขากลับสู่ดิวิชั่น 1 ในฐานะแชมป์ดิวิชั่น 2 หลังจากตกชั้นเพียง 1 ฤดูกาล (1974-75) ในช่วงเวลานี้ สเต็ปนีย์ได้รับบาดเจ็บแบบแปลกประหลาดเมื่อเขาขากรรไกรหลุดขณะตะโกนสั่งเพื่อนร่วมทีมเนื่องจากการป้องกันที่ไม่เป็นระเบียบ
2 ฤดูกาลถัดมา สเต็ปนีย์เป็นผู้อยู่เบื้องหลังทีมผู้เล่นใหม่ที่อายุน้อยที่โดเชอร์ตีซื้อมาอย่างชาญฉลาดและจัดตั้งทีมเยาวชนอย่างเป็นระบบ ในช่วงเวลานี้ สเต็ปนีย์ต้องแข่งขันกับแพดดี โรช เพื่อชิงตำแหน่งผู้รักษาประตูมือ 1 สเต็ปนีย์เป็นผู้เล่นคนเดียวที่มีประสบการณ์ที่เวมบลีย์ในระดับสโมสรเมื่อยูไนเต็ดเข้าถึงรอบชิงชนะเลิศเอฟเอคัพปี 1976 และความประหม่าของผู้เล่นดาวรุ่งทำให้เซาแทมป์ตันซึ่งอยู่ในดิวิชั่น 2 ชนะ 1-0 สเต็ปนีย์ไม่มีโอกาสเซฟประตูชัยจากบ็อบบี สโต๊ค ซึ่งเป็นลูกยิงช่วงท้ายที่ยูไนเต็ดอ้างว่าไม่ได้ประตูเพราะสโต๊คมาจากตำแหน่งล้ำหน้า
ยูไนเต็ดเข้าถึงรอบชิงชนะเลิศเอฟเอคัพอีกครั้งในปี 1977 กับลิเวอร์พูล และครั้งนี้ก็ประสบความสำเร็จ สเต็ปนีย์เซฟลูกยิงหัวกระสุนของจิมมี่ เคสได้แต่ก็เข้าประตูและกลับมาเสมอกันเมื่อสจ๊วร์ต เพียร์สันทำประตูให้ยูไนเต็ด จิมมี่ กรีนฮอฟฟ์ นำยูไนเต็ดขึ้นนำอย่างรวดเร็วและกลายเป็นประตูชัย และสเต็ปนีย์เซฟได้ดีในช่วงท้ายเกม ทำให้ลิเวอร์พูลพลาดการไล่ล่า 'เทรเบิลแชมป์' ครั้งแรกในวงการฟุตบอลอังกฤษ (หลังจากคว้าแชมป์ลีกไปแล้ว และอีกไม่กี่วันต่อมาก็คว้าแชมป์ยูโรเปียนคัพเป็นครั้งแรกจากทั้งหมด 6 ครั้ง)
สเต็ปนีย์เป็นผู้เล่นคนเดียวของยูไนเต็ดในทีมที่ชนะเอฟเอคัพปี 1977 ที่เหลือจากการคว้าแชมป์ยูโรเปี้ยนคัพเมื่อ 9 ปีก่อนหน้านั้น สเต็ปนีย์ยังเป็นผู้เล่นคนสุดท้ายที่เหลืออยู่ที่เล่นให้กับสโมสรภายใต้ผู้จัดการทีม เซอร์แมตต์ บัสบี ก่อนที่จะออกจากสโมสรเมื่อจบฤดูกาลถัดมา
บั้นปลายอาชีพ
ในฤดูกาลถัดมา สเต็ปนีย์ลงเล่น 23 นัดจากทั้งหมด 42 นัดในลีกให้กับยูไนเต็ด เขาลงเล่นนัดสุดท้ายให้กับยูไนเต็ดจากทั้งหมด 546 นัดในเดือนเมษายน ค.ศ. 1978 ก่อนที่จะย้ายไปร่วมทีมดัลลัส ทอร์นาโด ในสหรัฐอเมริกาซึ่งเขาอยู่จนกระทั่งแขวนสตั๊ดในปี ค.ศ. 1980
แรดอินเดีย
แรดอินเดีย จัดเป็นแรด 1 ใน 3 สายพันธุ์ที่พบได้ในทวีปเอเชีย และเป็นสายพันธุ์ที่ใหญ่ที่สุดที่พบในทวีปแห่งนี้
ลักษณะ
แรดอินเดียมีขนาดพอ ๆ กับแรดขาวในแอฟริกาซึ่งมีขนาดใหญ่ที่สุดในบรรดาแรดทั้งหมด เมื่อโตเต็มที่เพศผู้จะตัวใหญ่กว่าเพศเมีย เพศผู้หนัก 2,200-3,000 กิโลกรัม เพศเมียหนัก 1,600 กิโลกรัม สูง 1.7-2 เมตร อาจยาวถึง 4 เมตร ตัวอย่างที่มีการบันทึกไว้หนักประมาณ 3,500 กิโลกรัม ในสถานที่เลี้ยงมีแรดอินเดีย 4 ตัวเท่าที่ทราบมีอายุมากกว่า 40 ปี แก่สุดมีอายุ 47 ปี
แรดอินเดียมีนอเดียวไม่ว่าเพศผู้หรือเพศเมียแต่แรดแรกเกิดจะไม่มีนอ นอจะเริ่มงอเมื่ออายุ 6 ปี ทั่วไปแล้วนอยาว 25 เซนติเมตร แต่มีบันทึกว่ามีนอยาวถึง 57.2 เซนติเมตร นอโค้งไปด้านหลัง ปกติมีสีดำ ในสถานที่เลี้ยงนอมักหลุดไปเหลือเพียงปุ่มหนาบ่อย ๆ
แรดอินเดียมีหนังหนา ลำตัวแลดูเหมือนมีเกราะหุ้ม หนังมีสีน้ำตาลเงินและเปลี่ยนเป็นสีอมชมพูเมื่อเข้าใกล้รอยพับ มีหนังพับข้ามหลัง 2 แห่ง คือ ที่ด้านหลังของไหล่ และด้านหน้าของสะโพก เพศผู้มีรอยพับหนาที่คอ ด้านบนขาและไหล่ปกคลุมด้วยปุ่มนูน ลำตัวมีขนเล็กน้อย นอกเหนือไปจากขนตา ขนหู และขนหาง
แรดอินเดีย เป็นแรดนอเดียว มีลักษณะเด่นที่แตกต่างไปจากแรดสายพันธุ์อื่น ๆ อย่างเห็นได้ชัด คือ ตามลำตัวแลดูเหมือนมีเกราะหุ้มลำตัวไว้ถึง 2 ชั้น บางส่วนหนาถึง 5 เซนติเมตร เพื่อช่วยในการป้องกันตัวในการต่อสู้และป้องกันแมลง หนังเป็นปุ่มนูนเห็นได้ชัด ง่ามก้นเป็นร่อง มีหนังพับข้ามหลัง 2 แห่ง คือ ที่ด้านหลังของไหล่ และด้านหน้าของสะโพก แต่ไม่มีพับหนังข้ามคอ มีหางสั้น มีสีลำตัวน้ำตาลเทา มีริมฝีปากพิเศษที่ใช้สำหรับจับและฉีกพืชที่เป็นอาหาร
มีการกระจายพันธุ์ในภูมิภาคเอเชียใต้ ที่ประเทศอินเดีย, เชิงเทือกเขาหิมาลัย, ปากีสถาน, เนปาล, ภูฏาน จนถึงชายแดนที่ติดกับพม่า
แรดอินเดีย เชื่อว่าปรากฏขึ้นในดินแดนยูเรเชียครั้งแรกในช่วงปลายยุคอีโอซีน (33.5-37 ล้านปีก่อน) และแพร่กระจายไปทั่วภูมิภาคเอเชียตะวันออกเฉียงใต้และเอเชียใต้ในยุคเพลอิสโตซีน (1-2 ล้านปีก่อน) หลังจากที่สัตว์กลุ่มแรดมีวิวัฒนาการขึ้นเมื่อประมาณ 60-65 ล้านปีก่อน หรือในยุคอีโอซีนจากกลุ่มสัตว์เท้ากีบคี่
พฤติกรรม
แรดอินเดีย ชอบอาศัยอยู่ตามป่าทุ่งหญ้าและที่ราบลุ่มที่มีน้ำท่วมถึง เพราะมักหากินพืชจำพวกหญ้าและพืชน้ำต่าง ๆ ในปริมาณที่มากนับร้อยกิโลกรัมต่อวัน มักชอบหากินอยู่ตามลำพัง ยกเว้นแม่แรดที่ต้องมีลูกอยู่เคียงข้าง ซึ่งแรดตัวเมียเข้าสู่วัยเจริญพันธุ์พร้อมมีลูกได้เมื่ออายุ 4 ปี ตั้งท้องนาน 474-488 วัน และออกลูกครั้งละ 1 ตัว ส่วนตัวผู้จะพร้อมผสมพันธุ์นานกว่านั้นคือ เมื่ออายุ 9 ปี มีอายุโดยเฉลี่ย 30-40 ปี ลูกแรดจะกินนมแม่ไปจนอายุ 2 ขวบ
แรดอินเดียมีสายตาสั้น แต่มีประสาทดมกลิ่นได้ดี หูก็สามารถฟังเสียงได้ดีมาก แม้จะแลดูตัวใหญ่เทอะทะแต่ก็สามารถเคลื่อนไหวได้อย่างคล่องแคล่ว โดยเฉพาะในเวลากลางคืนไปจนถึงรุ่งเช้า วิ่งได้เร็วถึง 40 กิโลเมตรต่อชั่วโมง ชอบแช่น้ำและยังว่ายน้ำได้เก่งอีกด้วย มีอุปนิสัยดุร้าย ขี้หงุดหงิดเช่นเดียวกับแรดสายพันธุ์ที่พบในทวีปแอฟริกา เมื่อดุร้ายหรือหงุดหงิดขึ้นมา สามารถวิ่งเข้าชนหรือสู้กับสัตว์ได้ทุกประเภท ไม่ว่าจะใหญ่แค่ไหน ไม่เว้นแม้กระทั่งช้าง
ปัจจุบัน แรดอินเดียมีจำนวนเพิ่มขึ้นคือ ประมาณ 2,400 ตัว (ข้อมูล ค.ศ. 2005) แต่ยังคงถูกจัดเป็นสัตว์เสี่ยงใกล้สูญพันธุ์เพราะตัวใหญ่แต่อ่อนแอ จากการติดโรคต่าง ๆ และการล่าจากมนุษย์
แรดอินเดียในประเทศไทยในปัจจุบัน มีการเลี้ยงอยู่ที่สวนสัตว์เชียงใหม่ เป็นต้น
อนุกรมวิธาน
แรดอินเดียเป็นแรดชนิดแรกที่รู้จักกันในยุโรป เมื่อถูกนำเข้าไปในราวศตวรรษที่ 18 โดยชาวดัตช์คนหนึ่ง ชื่อ Rhinoceros มาจากภาษากรีกคำว่า "rhino" แปลว่า "จมูก" และ "ceros" แปลว่า "เขา" ในขณะที่ unicornis หมายถึง "ยูนิคอร์น" ซึ่งเป็นสัตว์ในเทพปกรณัมกรีก ที่มีเขาเดียว อันหมายถึง ลักษณะของนอแรด แรดอินเดียไม่มีชนิดย่อย และเป็นชนิดต้นแบบของสัตว์ในวงศ์แรด ถูกจัดจำแนกครั้งแรกโดยคาโรลัส ลินเนียส ในปี ค.ศ. 1758
การกระจายพันธุ์
แรดอินเดียพบได้ทั่วทั้งประเทศอินเดียไปยังประเทศพม่าและประเทศบังกลาเทศและอาจมีร่อนเร่ไปในประเทศจีน เพราะอิทธิพลจากมนุษย์ทำให้การกระจายพันธุ์หดลง ปัจจุบันเหลือเพียงกลุ่มประชากรเล็ก ๆ ในทางตะวันออกเฉียงเหนือประเทศอินเดียและประเทศเนปาล ประชากรแรดในประเทศภูฏานดูเหมือนจะสูญพันธุ์ไปแล้ว และในประเทศปากีสถานมีแรดอินเดีย 2 ตัวอยู่ในอุทยานแห่งชาติลาลสุฮานรา ในปัญจาบ เมื่อปี ค.ศ. 1983 แต่ไม่มีการขยายพันธุ์เพิ่มอีก
อาสนวิหารแม่พระปฏิสนธินิรมล (นางาซากิ)
อาสนวิหารปฏิสนธินิรมล (Immaculate Conception Cathedral ; 無原罪の聖母司教座聖堂) หรือ อาสนวิหารนักบุญมารี (St. Mary's Cathedral) หรือมักรู้จักในชื่อ อาสนวิหารอูรากามิ (浦上天主堂) ซึ่งตั้งตามที่ตั้งในย่านอูรากามิ เป็นอาสนวิหารโรมันคาทอลิกในย่านโมโตโอมาชิ เมืองนางาซากิ ประเทศญี่ปุ่น
ประวัติ
อาสนวิหารหลังเดิมสร้างขึ้นด้วยอิฐและด้วยสถาปัตยกรรมแบบนีโอโรมาเนสก์ เริ่มก่อสร้างในปี 1895 หลังการห้ามนับถือศาสนาคริสต์ในญี่ปุ่นถูกยกเลิก หอสูงคู่ด้านหน้าของอาสนวิหารมีความสูง 64 เมตร และสร้างมาตั้งแต่ปี 1875 อาสนวิหารก่อสร้างเสร็จในปี 1925 และเป็นสิ่งก่อสร้างของศาสนาคริสต์ที่มีขนาดใหญ่ที่สุดในภูมิภาคเอเชียแปซิฟิก จนกระทั่งอาสนวิหารถูกทำลายจากการทิ้งระเบิดในปี 1945
สิงห์สยาม เอื้อสัมพันธ์
สิงห์สยาม เอื้อสัมพันธ์ หรือ นายยุทธพงศ์ ศรีใส เกิดเมื่อ 28 ธันวาคม พ.ศ. 2517 สถิติการชก 17 ครั้ง ชนะ 3 (น็อค 3) แพ้ 14
อาสนวิหารแม่พระปฏิสนธินิรมล (นางาซากิ)
ประวัติ
ระเบิดนิวเคลียร์แฟตแมนถูกทิ้งระเบิดลงนางาซากิในวันที่ 9 สิงหาคม 1945 และศูนย์กลางการระเบิดอยู่ที่อูรากามิ ห่างไปจากอาสนวิหารเพียงราว 500 เมตร ส่งผลให้อาสนวิหารถูกทำลายเสียหายทั้งหมด เนื่องจากวันฉลองการยกขึ้นสวรรค์ของพระแม่กำลังจะมีขึ้นในวันที่ 15 ซึ่งใกล้เข้ามานั้น ทำให้ในอาคารเต็มไปด้วยศาสนิกชนกำลังเข้าร่วมพิธีมิสซา การถล่มทันทีของอาคารและผลจากคลื่นความร้อนส่งผลให้ผู้เข้าร่วมพิธีและผู้ที่อยู่ในอาสนวิหารขณะนั้นเสียชีวิตทั้งหมดทันที
สิงห์สยาม เอื้อสัมพันธ์
ประวัติ
สิงห์สยามขึ้นชกมวยสากลครั้งแรกเมื่อ 1 กุมภาพันธ์ พ.ศ. 2545 แพ้น็อค พิชัย ป.ปณิตา ยก 3 จากนั้นก็ขึ้นชกแพ้บ้าง ชนะบ้าง ส่วนใหญ่จะเดินทางไปชกต่างประเทศ โดยออกไปชกต่างแดนครั้งแรกเมื่อ 20 มิถุนายน พ.ศ. 2545 แพ้น็อค ไดโกโร ยามาโมโตะ ยก 4 ที่ญี่ปุ่น จากนั้น ได้ไปชิงแชมป์ PABA รุ่นไลท์เวลเตอร์เวทเมื่อ 30 พฤษภาคม พ.ศ. 2546 แพ้น็อค ดัวดี บาฮารี ยก 2 ที่ อินโดนีเซีย ไม่ได้แชมป์ จากนั้น ชกชนะน็อค แสงทอง ป.ลาเสือ ยก 3 เมื่อ พ.ศ. 2547 และได้ไปชิงแชมป์ WBO เอเชียรุ่นไลท์เวทที่ออสเตรเลีย เมื่อ 16 กรกฎาคม ปีเดียวกัน แพ้น็อค ไมเคิล คัตซิดิส ยกแรก และในวันที่ 10 ธันวาคม ปีเดียวกันก็ได้ชิงแชมป์ IBF แพนแปซิฟิกรุ่นเวลเตอร์เวทที่ว่าง แพ้น็อค แชด แบนเน็ต ยก 2 ที่ ออสเตรเลีย ไม่ได้แชมป์ จากนั้น สิงห์สยามชกแพ้รวดตลอด โดยส่วนใหญ่เป็นการไปชกที่ออสเตรเลีย และ ญี่ปุ่น สิงห์สยามขึ้นชกครั้งสุดท้ายเมื่อ 17 กันยายน พ.ศ. 2549 แพ้น็อค โย อิโนอูเอะ ยก 3 ที่ ญี่ปุ่นแล้วก็แขวนนวมไป
อาสนวิหารแม่พระปฏิสนธินิรมล (นางาซากิ)
ประวัติ
ภายหลังการถกเถียงระหว่างคณะศิษยานุศิษย์ของอาสนวิหารกับรัฐบาลท้องถิ่นในการสร้างโบสถ์ขึ้นมาใหม่สิ้นสุดลง ในปี 1958 ชุมชนคาทอลิกได้ประกาศสร้างอาสนวิหารใหม่ขึ้นที่มีขนาดใหญ่กว่าเดิมตรงจุดที่อาสนวิหารเดิมเคยตั้งอยู่โดยใช้แปลนจากอาสนวิหารหลังเดิม รัฐบาลท้องถิ่นยอมรับการตัดสินใจและอนุมัติการก่อสร้างในปี 1959
สิงห์สยาม เอื้อสัมพันธ์
อ้างอิง
หมวดหมู่ :นักมวยสากลชาวไทยรุ่นซูเปอร์ไลท์เวท
อาสนวิหารแม่พระปฏิสนธินิรมล (นางาซากิ)
ประวัติ
ในบรรดารูปปั้นและศาสนวัตถุที่หลงเหลือจากการทำลาย คือเศียรแม่พระแห่งนางาซากิ (Our Mary of Nagasaki) ที่มีชื่อเสียง อันเป็นรูปปั้นแม่พระที่ถูกทำลายจากแรงระเบิดจนเหลือพบเพียงแค่ส่วนศีรษะ ปัจจุบันนำประดิษฐานในอาสนวิหารหลังปัจจุบัน
เซโร่วัน Others
เซโร่วัน Others เป็นภาพยนตร์วีซินีม่า ที่มาจากละครโทคุซัทสึชุดมาสค์ไรเดอร์เซโร่วัน โดยเป็นหนึ่งในผลงานภาพยนตร์วิซิเน็กซ์ มีทั้งหมด 2 ตอนคือ เซโร่วัน Others มาสค์ไรเดอร์เม็ทสึโบจินไร  เข้าฉายในโรงภาพยนตร์ที่ร่วมรายการ เมื่อวันที่ 26 มีนาคม ค.ศ. 2021 และวางจำหน่ายในรูปแบบดีวีดีและบลูเรย์เมื่อวันที่ 14 กรกฎาคม ค.ศ. 2021 และ เซโร่วัน Others มาสค์ไรเดอร์วัลแคน & วัลคีรี เข้าฉายในโรงภาพยนตร์ที่ร่วมรายการ เมื่อวันที่ 27 สิงหาคม ค.ศ. 2021 และวางจำหน่ายในรูปแบบดีวีดีและบลูเรย์เมื่อวันที่ 10 เมษายน ค.ศ. 2021
มาสค์ไรเดอร์เม็ทสึโบจินไร
ร่างแปลงของเม็ทสึโบจินไร.net ทั้ง 4 ที่รวมจิตสำนึกจากแมสเบรนซิสเต็ม แปลงร่างด้วยเม็ทสึโบจินไรไดรเวอร์และแมสเบรนเซ็ทสึเมะไรส์คีย์ สามารถใช้อาวุธกับพลังของไรเดอร์ทั้ง 4 ผสานกับสับเปลี่ยนกันได้ นอกจากนี้จุดอ่อนคือ การแปลงร่างนั้น ต้องมีเม็ทสึโบจินไร.net ทั้ง 4 คนอยู่ในที่เดียวกันเท่านั้น ผลของการแปลงร่างทำให้จิตคลุ้มคลั่งไม่เสถียร ยิ่งกว่าความเกลียดชังของอาร์คหลายเท่า พอแปลงร่างสู้ห่างจากร่างหลักทั้ง 4 ไม่ได้จึงต้องสู้ในรัศมีใกล้ๆ กับคงสภาพร่างนั้นนานไม่ได้ ถ้าร่างไรเดอร์ถูกทำลายหรือปลดระบบการแปลงร่างด้วยตนเอง จิตสำนึกของเม็ทสึโบจินไร.netจะกลับไปยังร่างต้นทั้ง 4 ตามปกติ จึงแปลงร่างไปมาได้ตลอด แต่ว่ากลับเลือกที่ต้องทำลายร่างกายหลักทั้ง 4 ไป ทำให้จิตทั้ง 4 ติดอยู่ในร่างไรเดอร์กับมีพลังที่แกร่งที่สุดแทน ผลที่ตามมาคือ ถ้าร่างไรเดอร์ถูกทำลาย(ไร้ร่างหลักทั้ง 4) จะกลับมาไม่ได้อีก
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร) ! มาสค์ไรเดอร์เม็ทสึโบจินไร
มาสค์ไรเดอร์ไซอา
ร่างแปลงของลีออน = อาร์คแลนด์ ที่ใช้ เทาซันด์ไดรเวอร์ ร่วมกับ ไทรเซราท็อปส์เซ็ทสึเมะไรส์คีย์ และ คาร์โนทอรัสเซ็ทสึเมะไรส์คีย์ ตัวชุดคล้ายกับมาสค์ไรเดอร์เทาเซอร์ แต่ชุดเกราะเป็นสีดำ
เสียงประกาศในการแปลงร่างคือ "เพอร์เฟกต์ไรส์! When the five wepons cross, the JET BLACK soldier ZAIA is born. I am the president." (パーフェクトライズ！When the five wepons cross, the JET BLACK soldier ZAIA is born. I am the president.)
มาสค์ไรเดอร์วัลแคน โลนวูลฟ์
ปรากฏในวัลแคน & วัลคีรี เป็นร่างแปลงของฟุวะ อิซามุ ที่ใช้ ฮิเด็นเซโร่วันไดรเวอร์ และ แอสซัลท์กริป ร่วมกับ ไดร์วูลฟ์เซ็ทสึเมะไรส์คีย์
ข้อมูลอื่นๆ
ระบบรวมปัญญาที่ใช้เชื่อมกำหนดความคิดของโซลด์ทุกเครื่องผ่านมติส่วนกลาง จึงทำให้ยับยั้งการตื่นถึง ซิงกูลาริตี้ เป็นระบบประชาธิปไตยเสียงข้างมาก
กีฬาปัญจกีฬาสมัยใหม่ในโอลิมปิกฤดูร้อน 2012 – รอบคัดเลือก
การแข่งขันกีฬาปัญจกีฬาสมัยใหม่ในโอลิมปิกฤดูร้อน 2012 รอบคัดเลือก เป็นการแข่งขันปัญจกีฬาสมัยใหม่เพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร โดยมีโค้วต้าทั้งหมด 72 คน แต่ละประเทศสามารถส่งนักกีฬาเข้าแข่งขันได้สูงสุด 2 คน (1 คนต่อรายการ) การคัดเลือกสิ้นสุดเมื่อวันที่ 1 มิถุนายน ค.ศ. 2012
ลูเครเตียส
ติตัส ลูเครเตียส คารัส (Titus Lucretiua Carus ; 99 BC – 55 BC) เป็นนักกวีและนักปรัชญาชาวโรมัน ผลงานที่เป็นที่รู้จักได้แก่ De rerum natura วรรณคดีการสอนทางปรัชญาในรูปบทกวีที่กล่าวถึงทฤษฎีและปรัชญาของลัทธิเอปิคิเรียน ลัทธิซึ่งแสวงหาหนทางที่จะนำมาซึ่งความสุข วรรณคดีการสอนเรื่องนี้ได้รับการแปลเป็นภาษาอังกฤษในชื่อ On the Nature of Things หรือ ธรรมชาติของสรรพสิ่ง ลูเครเตียสได้รับยกย่องว่าเป็นต้นกำเนิดของแนวคิด three-age system ซึ่งถูกนำมาเรียบเรียงและเผยแพร่อย่างเป็นทางการในปี ค.ศ. 1836 โดย C. J. Thomsen